San Gejtanu u l-Poeta Nazzjonali Din is-sena qed jitfakkar il-ħamsin anniversarju mill-mewt ta' Dun Karm Psaila, il-Poeta Nazzjonali tagħna. Imwieled Ħaż-Żebbuġ fl-1871, Dun Karm kif baqa' magħruf, ħallielna minjiera ta' xogħlijiet poetiċi mill- isbaħ u huwa meqjus bħala l-figura ewlenija tar-ruħ romantika Maltija. L-ewwel kitbiet tiegħu kienu bl- ilsien Taljan iżda hu għaraf is- sbuħija ta' lsienna u ħaddem dan l- ilsien b'tant ħila li xogħlijietu jdaħħlu lil Malta fil-mixja letterarja dinjija. Miet nhar it-13 t'Ottubru 1961. Infakkruh u nsellmulu bil-vrus tiegħu stess permezz tas-sunett mill- isbaħ iddedikat lill-Patrun tagħna. Lil San Gejtanu ta' Tiene Qiegħdet fuq ġbinek l-oħla bews l-imħabba, Hekk kif għall-ħajja nfetħu ħbub għajnejk, L-isbaħ ward li fix-xemx t'April jitrabba żejjen il-bjuda fejn serraħt ħaddejk. Xejn ma nċaħadlek kulma l-qalb ixabba', Malli ssawret il-kelma fuq xofftejk; Kulma seta' fil-għajn tan-nies itabba' Il-ġieħ ta' nislek qatt ma resaq lejk. Iżda kif fetaħ maż-żgħużija ħsiebek, Għaraft il-frugħa li tlellex bla dewma, U l-fqar u l-imsejknin għażilt bi ħbiebek. Ftaqart għax ridt; qalbieni fit-tiġrib, Ilqajt id-dnewwa mingħajr l-ebda lewma U, bħal Gesu, xtaqt tmut fuq is-salib. Ħamrun Libertv Sezzjoni Festa 63